OpenLLM-France/wikimedia huggingface dataset:
# Pros Dies iræ

| ◄ Ofiç an Anaon, d’ar Matinesou | Pros Dies iræ | Ofiç an Anaon, d’ar Gousperou. ► |
Dies iræ, dies illa Solvet sæclum in favilla, Teste David cum Sybilla.
Quantus tremor est futurus, Quando judex est venturus, Cuncta strictè discussurus.
Tuba mirum spargens sonum Per sepulcra regionum, Coget omnes ante thronum.
Mors stupebit, et natura, Cùm resurget creatura Judicanti responsura.
Liber scriptus proferetur, In quo totum continetur, Undè mundus judicetur.
Judex ergo cùm sedebit, Quidquid latet apparebit : Nil inultum remanebit.
Quid sum miser tunc dicturus, Quem patronum rogaturus, Cùm vix justus sit securus.
Rex tremendæ majestatis, Qui salvandos salvas gratis, Salva me, fons pietatis.
Recordare, Jesu pie, Quòd sum causa tuæ viæ, Ne me perdas illâ die.
Quærens me, sedisti lassus, Redemisti crucem passus : Tantus labor non sit cassus.
Juste Judex ultionis, Donum fac remissionis, Ante diem rationis.
Ingemisco tanquam reus, Culpâ rubet vultus meus : Supplicanti parce, Deus.
Qui Mariam absolvisti, Et latronem exaudisti, Mihi quoque spem dedisti.
Preces meæ non sunt dignæ, Sed tu bonus fac benignè, Ne perenni cremer igne. Oro supplex et acclinis, Cor contritum quasi cinis, Gere curam mei finis.
Lacrymosa dies illa, Quâ resurget ex favilla Judicandus homo reus: Huic ergo parce, Deus. Pie Jesu, Domine, Dona eis requiem. Amen.
# Pébez kélou

Oberennoù damheñvel pe handelvoù all zo ivez, gwelout Pebezh keloù.
| ◄ Deutu ganeme | Pébez kélou | Kenavo d’ar iaouankis ► |
* Pebez kélou, o ma Doué, E meuz hirio recévet !
* Va mestrezik, va c’haranté a clévan zo dimézet ;
* Va mestrezik, va c’haranté nini garien ar muia
* A pa sonjan e kement-sé va c’halon a fell ranna.
* Oll plijaduriou an natur a zo echu evidon ;
* Achu eze ar plijadur a hanvéè va c’halon ;
* Achu é ar c’hontentament evidon barz ar béd-man ;
* Foei d’an aour a foei d’an arc’hant ; e nep gis n’ho zeziran.
* Me garche kavet ar matier a kement a ve capabl
* Da renta va c’halon séder, da sec’hi va daou lagad,
* Da rejouissa va c’halon da contenti ma spéret,
* Dam zenna deuz an affliction a da rei d’in ar ièc’het.
* Mes kement-sé zo imposibl na ne éruo biken,
* Mé é ar muia misérabl deus an oll crouadurien ;
* Mé meus collet en un instant ar frouez deus a pemb blavez,
* En eur goll va c’hontentamant va plijadur, va mestres.
* Adieu eta, pares Plestin, adieu tud a gonsékans,
* Me a meuz cavet va chagrin e mesk ho rejouissans,
* Me meuz ho heulliet gant douster ac ho quita gant glac’har,
* Evel demeuz eun durzunel pa vè prinved deuz hé far.
Cette mélodie est dans le mode mineur. Au point de vue du rythme elle offre ceci de remarquable que sur les quatre membres de phrases dont elle se compose, il y a trois membres de cinq mesures.
Chantée par Julienne Thomas Belle-Isle-en-Terre
# Péden er moraer

| ◄ Er verniken | Péden er moraer | Er voraerion  ► |
De vestr ho de varteloded en Aquilon, é koun a viz est 1913, treménet d’emb a gevret é redek er mor.
Mestr, troeit hor bès er mor a houlern de hevred,  Pennet é biz hag é merùent, Ha kaer redek hon higenneu n’ou dès skouret  Pesk erbet hed ha hed d’en hent.
Él livéieu darempredet get hon tadeu  Treménet omb ’n ur linenna ; Nitra n’hor bès tapet léh m’ou doé bagadeu :  Mestr, hor haloneu e sanna.
Oeit omb bet er mor gouéù ha ne oérér dehon  En hor bro-ni hanù mat erbet ;
Ardro d’emb e neijé fru tonneu lùerhon ;  Pelloh ar er méz éh omb bet ;
E kornog pesk erbet nag é retér muioh  Hañni n’hor bès laket é dalh ; A sol hon truhegeh, Mestr, e youhamb arnoh :  Ne gav ket d’Oh é ma treoalh ?
Skuih é hon deulegad é spial tro ha tro  Er mor ha ne ra d’emb krouéans ; Siouah ! mar kendalha, er blé-man én hor bro  Er peur vo tenaù é véùans.
Er poénieu hor bès ni nen dé ket kalz a dra,  Hag ès eoalh ou doénehemb ; Meit n’omp ket ’n hon unan, Mestr : più e rei bara  D’er ré e zo é sell genemb ?
O Hui hag e senté er mor doh Mou pouéh, kent,  Pe gerheh ar henteu mab-dén, Hou péet truhé doh er moraer hag é gerent  E vo, hep Oh, beuhet ér boén !
Hui hag e saillezé er pesked ér rouédeu  Ar Hou konz, guéharal, o Mestr, Dalhet koun én eur-man doh fé hon gourdadeu,  Béniget linenneu hon lestr...
Ni e béha, guir é. Ni zo goann ha distér,  Liès ’ramb d’Oh displijadur, Meit Hui zo Doué er garanté hag en doustèr,  Meit mab-dén e zo Hou krouédur.
Er groéz e gaseh kent ar er Halvar, dré zoén,  Oé pounnér ; hon hani eùé : Michér er martelod zo ur vichér a boén,
Bamdé ’ta d’emb unan neùé.
Bamdé é redek-mor ar ul lestrig distér,  E stléjal linenneu pé roued, Zoh er Gornog é tamb endro ar er retér,  El un én-mor é klask é voued.
Liès éh amb d’en aod get hor bageu gouli,  Breùet d’er skuihdér ha d’er véh : Er mor e zo hor mestr, ni zo é veùelli,  El ma kar e hra d’emb-dalbéh.
Liès é vé lakeit hor gouélieu a dammeu,  Get nerh diaolek en avél-ru : O ! anù hor michér-ni zo splann ar hon dremmeu,  Ar hon dremmeu débret d’er fru ! . . . . . . . . . . . . . . . . . . . . . . . . . . . . . . . . . . . . . . . . . . . . . .
Hou péet truhé enta, Mestr, doh er martelod,  Doh é vuhé a druhegeh, Hag én hor bro duhont é vo kañnet Hou klod  A diegeh de diegeh !
(Er mor, est 1913, én ur zont d’en aod get naù fesk, goudé trihueh dé mor).
# Purification er Uériès

| ◄ Gouïl er Rouéèt | Purification er Uériès | Er Septuagesim  ► |
DOué eit lausquein guet er Bobl Juiv ur merche ag er Miracl en doai groeit én ou andræd doh ou delivrein ag en Egypt durand ma cassai un Æl eit laquad d’er marhue bugalé cohan en Egyptiénnèt, e ordrénas dehai offrein dehou er mab cohan a bep-famill deu-uguênt-dé arlerh é gannedigueah, hac er prenein goudé dré en offrand a certæn lonnèt. Er memb Lezèn e zihuènnai doh er mèrhèt a antréein én Tampl quênt deu-uguênt-dé a oudé ou gullevoud, mar boai ur pautr, ha quênt puar-uguênt-dé mar boai ur vèrh ou doai bet : hac arlerh en amzér-ze é hoènt obligét de hum brésantein én Tampl eit hum burifiein. Er ceremoni-ze e oai ur merche é ma cablus ha criminel mab-dén quênt ma ta ér béd, a gaus de béhet ur hetan tad Adam. Æz-è de uélèt ne oai quet dalhét er Uériès santel d’el Lezèn-ze ; rac biscoah ne oai bet couciét dré er péhet ; hac er fréh divin hi doai douguét itré hé digosté, n’en doai groeit meit rantein hé furtæt caërroh ha parfættoh. Hi e hum bresantas neoah èl er mèrhèt-aral, eit hum burifiein, eit rein demb un exampl a humilité, hac hun désquein d’aboeissein de Ourhasmeneu Doué ha de ré en Ilis, hemb clasq éscus na digaré. Hanhuét-è el Lid-ze Chandelour, a gaus d’er goleu e zouguér ér Prehesion en dès en Ilis instituèt en dé-ze, eit represantein er voyage e ras er Uériès santel é monèt d’en Tampl guet hé Mab Jesus itré hé divréh. Er goleu-ze e represantt hur Salvér, péhani-zou sclærdér er béd, revè conzeu un dén santel hanhuét Simeon, péhani dré un inspiration a-ziar-lué e oai déit d’en Tampl ér momant-hont, guet un intanvès devod hanhuét Anna, hac en hanàuas eid er Messi.
Eid antréein é santimanteu en Ilis, ni e zeli en dé-ce, 1.° Hum offrein de Zoué é sacrifice guet Jesus-Chrouist, eit ma vehèmb perpet gredus d’obér é volanté. Purifiein hun inean non pas ag er péhet marvel hemb quin, mæs memb ag en ol inclinationeu d’er péhet veniel. 3.° Quemér scùir ar er grèd en doai Simeon de receu Jesus-Chrouist itré é zivréh ; ha désquein guet Anna er Brofætès pratiquein peb-sort ævreu-mat. 4.° Hum laquad idan protection er Uériès, hac hé fedein d’hur presantein d’hé Mab Jesus, eit ma laquehèmb hun ol joé hâ gloër é vout tout d’en hani en dès hum reit tout aveid-omb... (Leinet er Figur XI ag en Testamand nehué).
# Péden al Labourérien

| ◄ Ar Bleun Lann | Péden al Labourérien | Paotred Plo-Meur ► |
O sand Alan, sant brô Skaer, stéréden Breiz-Izel,
Lévénez ann élez kaer didan hô diou-askel,
Diouc’h hô kador alaouret ha saved dreist al loar,
Reid eur zell garantézuz d’é-omb oar ann douar.
Allas! ni a zô tûd paour, tûd paour dioar ar mez !
Gouskoudé d’hô tî santel é-teûomb aliez ;
Ia ! dre ar fallâ henchou, han-goan, é teûomp holl,
Skornet béb sûl gand ann erc’h, dévet gand ann héol.
Eunn difenner a glaskomp : krîz eo hor buhez ;
Oar-n-omb al labour atô, atô ar baourentez ;
Bemdez kalon ann douar a doullomp gand ann houarn,
Ré all a zebr ar guiniz hadet gand hon douarn.
Hoghen, sellomb uhelloc’h ! Eur béd all a vézo,
Péb-unan diouc’hé ober neûzé en dévézô :
Fall labourer ann hini a gav hé véc’h ré vrâz,
Ha fall gristen ann hini ne oar doughen hé groaz.
Evel bugaligou kéz tostêd enn drô d’hô zâd,
Sétu ni holl daoulined enn drô d’é-hoc’h, sant mâd :
Kalz ac’hanomb er vrô-man, kalz ho deûz hoc’h hanô,
Er béd-man hag er béd all bézit gan omb atô.
O sand Alan, sant brô Skaer, stéréden Breiz-Izel,
Lévénez ann élez kaer didan hô diou-askel,
Diouc’h hô kador alaouret ha saved dreist al loar,
Reid eur zell garantézuz d’é-omb oar ann douar,   Da gonforti ar Vrétoned
Ar béden-man em eûz saved,   Skaer, é miz Eost 1843.
# Préparation irrauc er Gommunion

| ◄ Eit er Gommunion | Préparation irrauc er Gommunion | Goudé er Gommunion ► |
TRI zra e zou necessær irrauc er Gommunion : ur gùir fé, ur burtæt vras a galon hac un desir ardant d’hum joéntein doh J.-C.
D’er fé é douguein ér speret ur flambêhuen, ur sclerdér bras eit ma uélehemb raih hun Salvér Jésus-Chrouist presant ér Sacremand ag en Autær, hanhuet mystér a fé dré excellance. Er fé e zeli bout carantéus ha lan a santimanteu bras é uélet madeleah infini hun Salvér, en dès cavet un invantion quen admirabl, eit hum rein de vagadur de guaih tud miserabl ha goan èl omb. Mar dé crihue ha parfæt hun fé, hi e laqueï énamb ur burtæt vras a galon, péhani e zou en eil disposition e zeliér en dout eit er Gommunion vad.
Rac n’en dé quet assès hum breparein dré er govézion, necessær é hoah d’un inean en dès er bonheur de receu Oén divin en Eutru Doué, ur burtæt genêral dré mé ma distag doh en ol treu crouéet, quement èl ma oulen en Eutru Doué. Quenevé ma viramb doh græce er gommunion, dré ur stag déréglet doh en treu crouéet, é bèr amzér hi e rehai tud neué a hanamb.
É special en noz quênt er Gommunion, hum breparet dré bellat doh quement-tra e ellehai brouillein hou speret, pé abusein hou calon, eit commancein de chongeal guet joé én heurustæt, ér bonheur a béhani é hoh ingorto. Commancet d’hum exercein ér fé ar er mystér bras-cé, én humilité é hanàuet péh quer bihan é véritet er receu, hac én un desir bras d’hum joentein doh Jésus-Chrouist. Refresquet ol en treu-zé en hou speret hac én hou calon én ur zivunein en trenoz vitin, hum antretenet en hai bet er Gommunion.
Mæs mar deliet jamæs allumein én hou calon un desir ardant ag er mod-cé, é ma é special a p’en doh prest de gommuniein é teliet er gobér gùel eit biscoah. Rac en desir bras, en nan spiriruel d’er bouid adorabl e gueni demb hun Salvér ér Sacremand ag en Autær, e zou er gùellan disposition eit er receu erhat. David e larai gùéharal : hùannadein e ra me halon tremaha zoh, men Doué, èl ur harhue artéret d’en deur. Guet er séhet bras-cé é teliet tostad d'er Sacremand ag en Autær, péhani e zou ur vamen a græceu. Nezé é ellét laret guet priæd ag er hantiqueu : pihue e reï deign er bonheur ma ellein hum joéntein dohoh, ô me Salvér Jésus-Chrouist ! eit ma varhuein de guement-tra e zisplige deoh, ha ne vou birhuiquin meit hou speret e vihuou énan. Énah hemp quin é cavan me ol heurustet, hac hemb oh ne gavan meit misér hac affliction. Preparet hui memb ur galon e hoès choéget de vout hou tamurance, ha péhani ne fal dehi mui cârein meit oh. O men Doué ! perac ne mès mé dispositioneu cair er Uériés Vari eit hou receu ?
Ér Gommunion, hac un nebedic goudé, ne fal quet gobér calz a dra a hanah hou ç’hunan ; lausquet hun Salvér de gonz ha d’obér revé é volanté. Chommet d’er cheleuet, èl pe veoh marhue d’er bed. Lezel hun speret de strêhuein, de monet duhont ha dumen ér momant ma hun nès communiet, e vir doh en Eutru Doué a obér calz a dra énamb. Hum dennein é creis hun halon, èl én un hermitage hun hunan gair, e zou er gùellan moyant de dennein pourfit ag er Gommunion.
# Péden aùit Breiz

| ◄ Ar en deulin, avit mem bro. | Péden aùit Breiz | Me halon zo é Breiz-Izél  ► |
« Et coegerount illum, dicentes : Mane nobiscum, quoniam adversperascit.. »
(Luc, XXIV, 29).
Deit omb oll d’Hou pédein, Jézus, ar hon deulin, De glask én Hou kalon konfort eit hon ankin :  Jézus, Hui hor hleu, Hui hor guél,  Hou péet truhé doh Breiz-Izel !
Hor bro e oé eurus dindan Hou teulegad, Béùein e remb é peah, hou lézen e oé mat,  Meit hor tadeu en dès péhet  Ha Hui Hou pes hon ankouéhet.
Er brezél éh omb bet dispennet heb distro, En estrén e zo deit de vout mestr én hor bro,  Frankizieu hor boé guéharal,  Laeret int bet d’en estrén fal.
Breman e huañnadamb hag er glahar hor moug, Flastret é hon diskoé d’ur yaù ponnér de zoug,  Hor goèd d'hon mestri hon ès reit  Hag ind hor lak didan en treid.
Hon tadeu e oé bras, kabestr erbet n’ou doé Eit Mestr ne anzaùent nameidoh Eutru Doué,  Ha ni, ur vagad meùelli  En dès hor pléget d’ou béli.
Goudé hor frankizieu hor fé ou dès goasket, D’en dias é tei geté ma n’hé dioallet ket,  En aotérieu e ziskarant,  Doh Hou konzeu hoarhet e rant.
Noz du er bayañneh, ur bayañneh méhus, E léd ar er bed koh hé mantel blaoahus :  Eit hé anbroug én hent téoél,  Jésus, chomet get Breiz-Izel !
O ya ! chomet genemb. Heb Oh nen domb nitra, Heb Oh ur bobl e varù èl ur horv heb bara :  Ar Hou kalon ma n’ou goarnet,  De biù éh ei er Vretoned ?
Salùer karantéus, d’en druhé douget oh, Hou péet chonj ag er goèd hor bès skuillet eidoh :  O Mestr, Hou péet chonj éh omb bet  Soudarded Hou kroez dré er Bed.
Hou péet chonj a hor méh, ag hon trebilleu oll : Truhé, ne lézet ket hor bro de vont de goll  Ni Hou péd, hon tal ar en douar,  Oh hor klemmeu ne véet ket bouar....
Ha hui, tadeu er vro, hui, sent koh oll-doujet, Pen domb skuih él labour d’hor harpein darneijet.  Reit d’emb nerh é kreiz hon ankén,  Goarantet Breih de viruikén !
1909.
# Péden er gédour

    Meur a embannadur zo eus Péden er gédour er Wikimammenn.
Gant Yann-Bêr Kalloc’h:
* 1917 : Péden er gédour, Annales de Bretagne
* 1921 : Barzhoneg Péden er gédour en darn Karter-noz ér hléyeu, barzhaz Ar en deùlin
# An Tasmant

| ◄ Er Hroèdurig hag é vam | An Tasmant | An ti-meur e kichen ar mor ► |
AN TASMANT
Alan, eur pautr triouec’h vloaz, ’n em zilas didrouzik ’Bars en lïorz ar maner, p’ edo ’n oll kousket mik; Daou zac’h a oa set gantañ a gargas tenn gant frouez, Hag heñ tapout en unan, ha kwit, da vont emez.
Dre ma kerze, gant e zac’h war e skoaz, daoubleget, War dour uc’hel ar baroz hanter-noz ’n eus skôet ; Deilh ar gwez bras, gant ar spont ’n em lakas da grenañ, Ma teuas goad ’n e oazied pen-da-ben da yenañ :
Rak e wele eun tasmant ! eur pikol den e oa, Eur ronfl du, krog en eil zac’h ; ha, ken sioulik ha tra, ’Vont war e zeuliou ; mechans, da viret d’añ ar boan Da zont d’al lïorz endro ’vit her c’hlask e-unan.
Petra ’raje hon pautrig, nemet teurel e zam, Ha redek endra c’halle ac’hane d’an daou lam ? Hogen an teuz ha teurel e zac’h ivez dioustu Ha dilammout war e lerc’h prim, d’ar pevar lam-ru !
Trouz e dreid a dregarne d’e skouarn, stankoc’h-stankañ, Ha c’houezaden e c’henou a zeue warnezañ ; Setu ma peg en e vleo sach-sach, ken e chom krak Gant dorn an tasmant heuzus eur guchennad distak.
E galon a dridas-tre d’ar paour-kaezik Alan Pa zigouezas en e di, diflak ha dizalan. An tasmant na gredas ket hen heuilh bete keit-se, Hag hon denig ’n em guzas en kornig e wele.
Penaos en dije harzet da gomz eus an tasmant En doa graet d’añ en noz-se kement a nec’hamant ?
Ne lavare ket, avat, pesort oa-hen ’c’h ober Na pelec’h, pa dilamme warnañ ’n den du ken ter.
Koulskoude, ’oe galvet prest rag an autrou barner. — Te zo bet neizour, ’mezañ, en lïorz ar maner ! Daou zac’h zo kavet eno, warne hano da dad, A teus peurgarget a frouez, d’o c’has ganit, m’oar ’vad ;
’Met pa eo savet al loar deuz a greiz eur goabren Out bet spontet gant da skeud ’vont war ar voger wenn, Gant eur c’houezaden avel ha gant trouz an hegleo, Ha spern ar c’harz, stag outi eur guchennig da vleo.
Te vo kastizet, laerig, ’vel ma eo dereat. Eur gentel eo d’it, ma fautr, arabad hec’h ankoat : Askre glan zo dibreder ha seder e berc’hen, ’Met pautr e goustians fall a lam rag e skeuden. —
# An Ter c’hadig

Oberennoù damheñvel pe handelvoù all zo ivez, gwelout An ter c’hadic.
| ◄ Ar logoden er bod | An Ter c’hadig | Me n’am eus nemet eur blank ► |
* Eur c’hadig, diou c’hadig, ter c’hadig rouz.
* A oa en noz-man er bern plouz ;
* Warc’hoaz da noz ’vefont arre,
* Mar gallan, me dapo ane.
TRADUCTION. — Un petit lièvre, deux petits lièvres, trois petits lièvres au poil roux — Etaient, cette nuit, dans la meule de paille ; — Demain soir ils y seront encore, — Et, si je puis, je les attraperai.
Chanté par Maria Raoul, Port-Blanc.
# An Ter Vari

Oberennoù damheñvel pe handelvoù all zo ivez, gwelout An teir Vari.
| ◄ Yannig Skolan | An Ter Vari | Santez Henori ► |
* P’oa an ter Vari o wriet,
* En jardin vras ar Pradennek,
* Arruas ’n Otro Sant Yann gante,
* Da anonz d’e kelo newe.
TRADUCTION. — Pendant que les trois Marie étaient à coudre, — Dans le grand jardin de Pradennec, — Monsieur Saint-Jean vint les trouver — Pour leur annoncer une nouvelle.
Chanté par Marguerite Philippe, Pluzunet. Phono F. Vallée (Fac. des L., Rennes).
Chanté par Maryvonne Bouillonnec, Tréguier.
# An Ter Vari (2)

Oberennoù damheñvel pe handelvoù all zo ivez, gwelout An teir Vari.
| ◄ Nouel Berta | An Ter Vari |
* P’oa an ter Vari o wriet,
* En jardin vras ar Pradennek,
* Arruas ’n Otro Sant Yann gante,
* Da anonz d’e kelo newe.
TRADUCTION. — Comme étaient les trois Marie cousant, — Dans le grand jardin de la Prairie, — Arriva le Seigneur Saint-Jean près d’elles — Pour leur annoncer une neuve nouvelle.
Chanté par Marguerite Philippe, Pluzunet. Phono F. Vallée (Fac. des L., Rennes).
Chanté par Maryvonne Bouillonnec, Tréguier.
# An Ter Gwreg kabluz

Oberennoù damheñvel pe handelvoù all zo ivez, gwelout An teir gwreg kablus.
| ◄ An Intanvez Paour | An Ter Gwreg kabluz | Garan ar Briz ► |
* An ter gwreg yaouank ingrat
* A ya da Rom, a galon vat,
* D’glask absolven digant ar Pab,
* Da glask pardon eus o fec’hat.
TRADUCTION. — Les trois jeunes femmes ingrates — S’en vont à Rome de bon cœur, — Pour demander l’absolution du Pape, — Pour demander pardon de leur péché.
Chanté par Maryvonne le Flem, Port-Blanc.
# An Tado Santel

| ◄ Ar C’honcilo | An Tado Santel | Ar Beden ► |
An hano a Dado santel a rer d’an doctoret ha personageo santel eus a bere al levro, an obero, an doctrin o deus rentet lustr d’an Ilis ha d’ar religion. En o levro principala e quever an dratition hac ar maximo eus ar vuez gristen. Hanvet int Tado abalamour m’o deus roet dimp ar vuez spirituel en J. C. An Ilis grec a fournis pevar doctor d’an llis universel : sant Athanas, sant Basil, sant Gregoar a Nazianç ha sant Yan Chrysostom ; an Ilis latin a fournis sant Ambroas, sant Augustin, sant Jerom, sant Gregoar, Pap, etc.
# An Ti Soul

| ◄ Ar Jikoloden | An Ty Soul | Ar Grougaden ► |
Air : Combien j’ai douce souvenance.
Ti soul, garlantezet a c’hlasvez, Leac’h ma ’meuz bet e’nhan ar vuez, Ar guel ac’hanot d’in a ro Levenez, E’n-ot va spered a sounjo, Ato.
Bemdez, me ’zounjo ’n da goulmik venn, Ker koant he flunv, ker seder he fenn, O c’hournijal iskuit ha flour Dreist al lenn, Pe ho para var mellezour An dour.
Bemdez me ’zounjo ’r guinizou, O rodella var an douarou, Evel ar mor braz pa zired, A ruillou, A bign a gil bep eil kammed, Bepred.
Bemdez, me ’zounjo e’n nosveziou Ker splamm, ken didrous var ar meziou Pa dro ’l loar var bordik e c’hant, En Envou, Evel eur bladen olifant Ker koant.
Bemdez, me ’zounjo ’n heol mintiniad, Ker fresk he dal, ker lemm he lagad, Gant he sklerijen perlezet Glis ar prad, Hag hen var goumoul alaouret Douget.
Bemdez, pa zaio ’n heol da guzet Me ’zounjo kerkent e’l baboused A gan evel ogroigou Benniget, Lod e’r guez, lod var bojennou ’R c’hleuziou.
Piou a rento d’in va lochennik, Kel laouen var beg e zorgennik, Ledet iliao hed he zoen Ker braoik, Ha dirazhi eur c’hlasderen. Raden.
Gant paourentez me ’ ioa plnvidik, Rak ne rean forz pegen nebeudik : Va c’haloun a gave bepred, Em lochik, Kement a meuz muia karet E’r bed.
Kaout a rean eun tad karantezuz, Eur vamm dener ha madelezuz, Ear pur, glasder, plijaduriou Dibec’huz, Heol e’n anv e’r goan tantajou Delliou.
Euruz ’n nep a vev var ar meaziou Pell deus trous ha disurz ar c’heariou Ma c’hanavesfent hed-ha-hed Ho madou, Mez da galz me ’ vel ho speret Dallet.
# An Tad koz

| ◄ Ar Paotr bihan kamm | An Tad koz | An Deliou en diskar-amzer ► |
Da L. Thomas, amezek gwechall.
* Marteze n’anvezit euz Adam nag Eva
* An tad-koz a hanvomp Per-an-ti-all ama ?
* Pevar ugent vloaz zo e ma dre Gerzadiou
* O labourat bemdez parkeier he dadou.
* N’eo ket red d’in laret ez eo gwenn-erc’h he vleo,
* Ar re da vihana zo war he benn hirio ;
* Kroummet dindan an oad, eur penn-baz en he zorn,
* Per-an-ti-all zo c’hoaz ennhan yac’h an askorn.
* An tad-koz a zo bet a zoug ar veach eur skouer ;
* Er gear hag en arme, aketuz d’he zever,
* Kalonek gand an oll, gand he Zoue feal,
* Eur gwir benn-tiegez, setu Per-an-ti-all !
* Doue hen deuz skuillet bennoz gand largentez
* War he vugaligou, war he oll diegez ;
* Diou verc’h leanezed, hag eur mab beleget !
* A ! evit an tad-koz pegement vo pedet !
* Tri-all zo demezet hag ho deuz kemeret
* En ho c’harg an douar gand an tad-koz lezet.
* Pebeuz urz vad ama ! Nag a unvaniez !
* Setu penaoz tlefe beza peb tiegez !
* Er goanv, ’kichen an tan, da c’hortoz ar c’housket,
* Epad ar veilladek, en eur c’houngn azezet,
* Ez eo plijadurus he glevet o konta
* Forz marvaillou giz koz, diwar-benn ar vro-ma.
* Me gret start e chomfet, hep tamm keuz d’ar gweleou,
* Beteg an hanter noz bammet oll d’he zelaou.
* A drugare Doue, ne vank ket a furnez,
* Ha d’an taol a nav heur e ro sin an divez.
* Pa ia bep sul d’ar vourc’h, an tad-koz a gemer
* Pevar gwennek louet e goueled he yalc’h ler ;
* Muioc’h na nebeutoc’h, defot n’hen deveuz ket :
* Setu e pe zoare vezont ganthan teuzet.
* Ar gwennegig kenta vo roet d’ar paour kez dall,
* A zo war an hent braz duze ouz he c’hedal ;
* Per hen anavez mad, tost d’ugent vloaz a zo,
* Eun tenn-min hen lezaz dall-pud evit atao !
* Per-an-ti-all en deuz eur garantez wirion
* Evit ar re varo, evit an oll Anaon ;
* An eil gwennek d’ezho a roi en aluzen
* Pa gesto ar fablig epad an oferen.
* Marteze c’houi gred d’eoc’h ez a gand an daou-all
* Da eva gwin-ardant d’eun hostaliri fall ?…
* Abarz distrei d’ar gear, bremaik war an dachen,
* E preno madigou d’eun toullad mipien.
* Gwechall n’anvezet ket etouez ar yaouankiz
* An dispignou diboell, didalvoud e peb giz…
* It d’al leac’h ma karfoc’h, d’ar fest, d’ar pardoniou,
* Nag a arc’hant o ruill war ar c’hontouerou !
* Gwechall, hon tadou koz a esperne ho zra,
* Na deuzent ho madou nepred evit netra.
* Ha n’eo ket eun netra ar gwin ardant hanvet,
* A ra kement a zrouk d’eomp-ni oll, Bretoned ?…
# Ar Marvailler brezounek

AR
MARVAILLER
BREZOUNEK
PE
MARVAILLOU BREZOUNEK
DASTUMET
Gant ar C’horonal A. TROUDE ha G. MILIN
Ar gallek a zo dirak ar brezounek
BREST
J.B. HAG A. LEFOURNIER, LEORIERIEN
86 RU VRAZ 86
1870
Tous droits réservés
# Ar Marmous hac e zaou Vugel.

| ◄ An Ouädes hac e Mestr. | Ar Marmous hac e zaou Vugel. | Al Louarn hac al Leopard.  ► |
FABL 109.
Ar Marmouz hac e zaou Vugel.
Ar marmouz, o caout daou vian,
Dreist ordinal carie unan,
Ha biqen james ne aille
Soufr a galon vad egile.
Ar favorizet a zanç mad
Merveillusamant ha lammat :
Ne voa bouffouneri ebet
Ne vent gantàn manific gred.
Eun devez e voa ep e bar
Gant e zotis, ma tor e c’har.
An tad neuse a arruas ;
Entre e ziou-vrec’h en pacas,
Ha gant ar glac’har an devoa,
Qen start e serras varneàn
Dre ze ar marmouz malevrus
A varo evel-ze truezus.
Sans moral.
Ar fablen-màn demp a zisque
Carante’n tad d’ar vugale
Exordinal carantezus
Alies a ve d’ê noazus.
Ar c’hontrel, ar re a ve bed
Cruël avoalc’h gante tretet,
Guelloc’h fortunet er bet-màn
Ha memeus ar vertuusa.
# Ar Martolod yaouank

Oberennoù damheñvel pe handelvoù all zo ivez, gwelout Ar martolod iaouanc.
| ◄ Janed Helari | Ar Martolod yaouank | Na Gemeret ket Martoloded ► |
* Mar plich ganac’h, chilaouet hag e klewfet kanan
* Eur zonig a zo savet a newe ’wit ar bloa.
TRADUCTION. — S’il vous plaît, écoutez et vous entendez chanter — Une chansonnette qui a été levée nouvellement, cette année.
Chanté par Marie-Jeanne le Bail, Port-Blanc.